ddrg/super_eurlex huggingface dataset:
Uredba Komisije (EGS) št. 713/86

z dne 6. marca 1986

o spremembi Uredbe (EGS) št. 3143/85 o prodaji po znižanih cenah intervencijskega masla namenjenega za neposredno porabo v obliki zgoščenega masla

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo (EGS) št. 3768/85 [2], in zlasti člena 6(7) Uredbe,

ker je Uredba Komisije (EGS) št. 3143/85 [3], kakor je bila nazadnje spremenjena z Uredbo (EGS) št. 3812/85 [4], uvedla ureditev za prodajo po znižanih cenah intervencijskega masla namenjenega za neposredno porabo v obliki zgoščenega masla;

ker člen 5 Uredbe (EGS) št. 3143/85 navaja, da so zgoščenemu maslu lahko vgrajene nekatere snovi; ker je treba glede na izkušnje dovoliti tudi vgraditev natrijevega klorida; ker je treba prav tako spremeniti največjo vsebnost sitosterola v stigmastirolu, ki je vgrajen v maslo po formulah I in II, določenih v navedenem členu;

ker člen 5(4) Uredbe (EGS) št. 3143/85 navaja, da morajo imeti pakiranja zgoščenega masla določena besedila v jasnem in čitljivem tisku; ker je treba dansko besedilo razširiti;

ker so ukrepi, predvideni s to uredbo, v skladu z mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

Člen 5 Uredbe (EGS) št. 3143/85 se spremeni:

1. Drugi pododstavek odstavka 1 se nadomesti z naslednjim:

"Vendar pa je lahko v zgoščenemu maslu vgrajeno največ 2 % mlečnih sestavin suhe snovi brez maščobe ali 0,5 % lecitina (E 322) ali 0,75 % natrijevega klorida."

2. V formulah I in II v odstavku 2 se "4 % sitosterol" nadomesti s "6 % sitosterol".

3. Prva alinea odstavka 4 se nadomesti z naslednjim:

"Stege- og bagesmør ali stegesmør".

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 6. marca 1986

Za Komisijo

Frans Andriessen

Podpredsednik

[1] UL L 148, 28.6.1968, str. 13..

[2] UL L 362, 31.12.1985, str. 8.

[3] UL L 298, 12.11.1985, str. 9.

[4] UL L 368, 31.12.1985, str. 3.

--------------------------------------------------
Uredba Sveta (EGS) št. 3530/86

z dne 17. novembra 1986

o spremembah Uredbe (EGS) št. 3220/84, ki določa lestvico Skupnosti za razvrščanje prašičjih trupov

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2759/75 z dne 29. oktobra 1975 o skupni ureditvi trga za prašičje meso [1], kakor je bila nazadnje spremenjena z Uredbo (EGS) št. 1475/86 [2], in zlasti členov 2 in 4(5) Uredbe,

ob upoštevanju predloga Komisije,

ker je Uredba (EGS) št. 3220/84 [3] določila novo lestvico Skupnosti za razvrščanje prašičjih trupov, ki najpozneje ob koncu prehodnega obdobja, ki se izteče 31. decembra 1988, nadomesti lestvico, ki se uporablja v skladu z Uredbo (EGS) št. 2760/75 [4];

ker člen 4 Uredbe (EGS) št. 3220/84 določa pravila za označevanje in identifikacijo prašičjih trupov; ker je treba pojasniti, da lahko države članice ob pripravi uradnega zapisnika za ocenjevanje mesnatosti poleg identifikacije določijo tudi obvezno ali neobvezno označevanje trupov,

SPREJEL NASLEDNJO UREDBO:

Člen 1

Prvi pododstavek člena 4(2) Uredbe (EGS) št. 3220/84 se nadomesti z naslednjim:

"2. Z odstopanjem od odstavka 1 lahko države članice določijo, da prašičjih trupov ni treba označiti, če se sestavi uraden zapisnik, ki za vsak trup vključuje vsaj:

- identifikacijsko oznako,

- toplo maso in

- predviden delež mesnatosti."

.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 17. novembra 1986

Za Svet

Predsednik

M. Jopling

[1] UL L 282, 1.11.1975, str. 1.

[2] UL L 133, 21.5.1986, str. 19.

[3] UL L 301, 20.11.1984, str. 1.

[4] UL L 282, 1.11.1975, str. 10.

--------------------------------------------------
Uredba Sveta (EGS) št. 1473/86

z dne 13. maja 1986

o spremembah Uredbe (EGS) št. 2759/75 o skupni ureditvi trga za prašičje meso

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti njenega člena 43,

ob upoštevanju predloga Komisije [1],

ob upoštevanju mnenja Evropskega parlamenta [2],

ker člen 20 Uredbe (EGS) št. 2759/75 [3], kakor je bila nazadnje spremenjena z Uredbo (EGS) št. 3768/85 [4], določa, da je mogoče sprejeti ukrepe za stabilizacijo trga, da bi upoštevali morebitne omejitve za prosti pretok prašičjega mesa zaradi ukrepov, sprejetih na področju veterinarske ali zdravstvene politike; ker so navedeni ukrepi sedaj strogo omejeni na tržišča, na katera vplivajo takšne omejitve; ker omejitve uvoza proizvodov države članice, v kateri je del ozemlja prizadela epidemija, v tretje države, lahko povzročijo resne posledice za ves izvoz zadevne države članice; ker je v takšnih primerih možnost sprejetja ukrepov za stabilizacijo trga potrebno razširiti na celotno ozemlje države članice,

SPREJELA NASLEDNJO UREDBO:

Člen 1

Člen 20 Uredbe (EGS) št. 2759/75 se nadomesti z naslednjim besedilom:

"Člen 20

Da bi upoštevali omejitve v trgovanju znotraj Skupnosti ali trgovanju s tretjimi državami, ki izhajajo iz uporabe ukrepov, sprejetih v boju proti širjenju živalskih bolezni, je mogoče sprejeti izredne ukrepe za stabilizacijo trga, ki ga takšne omejitve prizadenejo po postopku iz člena 24. Takšne ukrepe je mogoče sprejeti le v primeru, ko je to nujno potrebno, in za toliko časa, kot je to nujno potrebno za stabilizacijo omenjenega trga."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 13. maja 1986

Za Svet

Predsednik

W. F. van Eekelen

[1] UL C 85, 14.4.1986, str. 83.

[2] Mnenje, podano dne 17. aprila 1986 (ni še objavljeno v Uradnem listu).

[3] UL L 282, 1.11.1975, str. 1.

[4] UL L 362, 31.12.1985, str. 8.

--------------------------------------------------
Uredba Komisije (EGS) št. 401/86

z dne 21. februarja 1986

o podrobnih pravilih za dodeljevanje izvoznih nadomestil za nekatere kmetijske proizvode, izvožene v obliki blaga, ki ga ne zajema Priloga II k Pogodbi o ustanovitvi EGS

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2727/75 z dne 29. oktobra 1975 o skupni ureditvi trga za žita1, kakor je bila nazadnje spremenjena z Uredbo (EGS) št. 1018/842, in zlasti člena 12(2) Uredbe,

ker Uredba Sveta (EGS) št. 3035/80 z dne 11. novembra 1980 o splošnih pravilih za dodeljevanje izvoznih nadomestil za nekatere kmetijske proizvode, izvožene v obliki proizvodov, ki jih ne zajema Priloga II k Pogodbi o ustanovitvi EGS, in o merilih za določanje višine takšnih nadomestil3, kakor je bila nazadnje spremenjena z Uredbo (EGS) št. 1982/854, določa, da se lahko za blago iz tarifne številke 19.03 skupne carinske tarife dodeljujejo različno visoka nadomestila glede na namembno državo; ker je od 19. julija do 1. novembra 1985 za to blago veljala drugačna višina nadomestila pri izvozu v Združene države Amerike ali v Kanado kakor pri izvozu v druge države nečlanice; ker je bila Kanada v ta ukrep vključena zaradi posebnih trgovinskih odnosov z Združenimi državami Amerike; ker so se 1. novembra 1985 uvozni pogoji v Združenih državah Amerike tako spremenili, da je upravičena ponovna vzpostavitev poštenih pogojev konkurence za izvoznike na trge teh dveh držav nečlanic, če se izvoženo blago carini za prosto prodajo v teh dveh državah po 1. novembru 1985;

ker so ukrepi iz te uredbe v skladu z mnenjem Upravljalnega odbora za žita,

SPREJELA NASLEDNJO UREDBO:

Člen 1

1. Blago iz tarifne številke 19.03 skupne carinske tarife, ki je bilo carinjeno za prosto prodajo v Združenih državah Amerike ali v Kanadi po 1. novembru 1985 in za katero je bilo vnaprej določeno izvozno nadomestilo med 19. julijem in 31. oktobrom 1985, je upravičeno do enakega nadomestila, kakor se uporablja za druge države nečlanice in velja na dan vložitve zahtevka za potrdilo o vnaprejšnji določitvi nadomestila.

2. Blago iz tarifne številke 19.03 skupne carinske tarife, ki je bilo carinjeno za prosto prodajo v Združenih državah Amerike ali Kanadi po 1. novembru 1985 in za katero izvozno nadomestilo ni bilo vnaprej določeno, je upravičeno do enakega nadomestila, kakor se uporablja za druge države nečlanice in ki velja na dan izvoza blaga.

Člen 2

Ta uredba začne veljati na dan objave v Uradnem listu Evropskih skupnosti.

Uporablja se od 1. novembra 1985.

Ta uredba je v celoti zavezujoča in se neposredno uporablja v vseh državah članicah.

V Bruslju, 21. februarja 1986

Za Komisijo

Cockfield

Podpredsednik

1 UL L 281, 1.11.1975, str. 1.

2 UL L 107, 19.4.1984, str. 1.

3 UL L 323, 29.11.1980, str. 27.

4 UL L 186, 19.7.1985, str. 8.
Uredba Sveta (EGS) št. 168/87

z dne 19. januarja 1987

o spremembi Uredbe (EGS) št. 2261/84 o splošnih pravilih dodeljevanja pomoči za proizvodnjo oljčnega olja in pomoči organizacijam proizvajalcev oljčnega olja

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe št. 136/66/EGS z dne 22. septembra 1966 o vzpostavitvi skupne ureditve trga za olja in masti [1], kakor je bila nazadnje spremenjena z Uredbo (EGS) št. 1454/86 [2], in zlasti člena 5(4) Uredbe,

ob upoštevanju predloga Komisije,

ker člen 13 Uredbe (EGS) št. 2261/84 [3], kakor je bila nazadnje spremenjena z Uredbo (EGS) št. 3788/85 [4], predvideva, da se lahko izda začasno odobritev oljarnam, ki so vložile zahtevke za odobritev v tržnih letih 1984/85 in 1985/86; ker so izkušnje pokazale, da države članice ne morejo izvesti vseh zahtevanih pregledov v predvidenem roku; ker je treba te roke podaljšati,

ker morajo države članice izvesti določene preglede, preden oljarnam lahko izdajo dokončno odobritev; ker je treba sprejeti določbe za izdajo začasne odobritve za določeno časovno obdobje takoj ob vložitvi zahtevka, da lahko oljarne začnejo obratovati,

SPREJEL NASLEDNJO UREDBO:

Člen 1

Prvi pododstavek člena 13(3) Uredbe (EGS) št. 2261/84 se nadomesti z naslednjim:

"Začasna odobritev se lahko izda vsaki oljarni, ki začne obratovati v okviru programa proizvodne pomoči, ki ga ureja ta uredba. Odobritev se izda takoj, ko je vložen zahtevek za odobritev pod pogoji iz odstavka 1. Začasna odobritev lahko velja le do konca tržnega leta, v katerem je bila izdana. Začasnim odobritvam, izdanim v tržnih letih 1984/85, 1985/86 in 1986/87, poteče veljavnost ob koncu tržnega leta 1986/1987."

Člen 2

Ta uredba začne veljati z dnem objave v Uradnem listu Evropskih skupnosti.

Uporablja se od 1. novembra 1986.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. januarja 1987

Za Komisijo

Predsednik

P. De Keersmaeker

[1] UL 172, 30.9.1966, str. 3025/66.

[2] UL L 133. 21.5.1986, str. 11.

[3] UL L 208, 3.8.1984, str. 3.

[4] UL L 367, 31.12.1985, str. 1.

--------------------------------------------------
Uredba Komisije (EGS) št. 713/87

z dne 12. marca 1987

o spremembi Uredbe (EGS) št. 2448/77 o pogojih prodaje s trga umaknjenih pomaranč predelovalni industriji

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 1035/72 z dne 18. maja 1972 o skupni ureditvi trga za sadje in zelenjavo [1], kakor je bila nazadnje spremenjena z Uredbo (EGS) št. 1351/86 [2] in zlasti člena 21(4) Uredbe,

ker člen 21 Uredbe (EGS) št. 1035/72 predvideva možnost prodaje določenih kategorij s trga umaknjenih rdečih pomaranč predelovalni industriji;

ker Uredba Komisije (EGS) št. 2448/77 [3] določa pogoje za prodajo pomaranč sort sanguinello in sanguigno predelovalni industriji; ker je treba te pogoje razširiti na sorti moro in tarocco, ki ju uporabljajo v industriji; ker je zaradi položaja na trgu s pomarančnim sokom in da bi se izognili motnjam v preskrbovalni verigi industrije v Skupnosti treba ta ukrep uporabljati samo za določene količine pomaranč in za omejeno obdobje;

ker so ukrepi, določeni v tej uredbi, v skladu z mnenjem Upravljalnega odbora za sadje in zelenjavo,

SPREJELA NASLEDNJO UREDBO:

Člen 1

Člen 1 Uredbe (EGS) št. 2448/77 se nadomesti z naslednjim:

"Člen 1

Prodajo predelovalni industriji s trga umaknjenih pomaranč

- sorte sanguinello in sanguigno,

- sorte moro in tarocco za tržni leti 1986/87 in 1987/88 in do največje količine 30 000 ton na leto,

izvaja služba, ki jo zadevna država članica imenuje po postopku stalnega razpisa ali na podlagi javne dražbe."

Člen 2

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 12. marca 1987

Za Komisijo

Frans Andriessen

Podpredsednik

[1] UL

L 118, 20.5.1972, str. 1.

[2] UL L 119, 8.5.1986, str. 46.

[3] UL L 285, 9.11.1977, str. 5.
Uredba Komisije (EGS) št. 955/87

z dne 1. aprila 1987

o spremembi Uredbe (EGS) št. 3440/84 o pritrditvi naprav na vlečne mreže, danske potegalke in podobne mreže

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 170/83 z dne 25. januarja 1983 o uvedbi sistema Skupnosti za ohranjanje in upravljanje ribolovnih virov [1],

ob upoštevanju Uredbe Sveta (EGS) št. 3094/86 z dne 7. oktobra 1986 o nekaterih tehničnih ukrepih za ohranitev ribolovnih virov [2], kakor je bila nazadnje spremenjena z Uredbo (EGS) št. 4026/86 [3], in zlasti člena 15 Uredbe,

ker člen 6(3) Uredbe Komisije (EGS) št. 3440/84 [4] predvideva pritrditev ojačevalnih vreč na vlečne mreže, danske potegalke in podobne mreže, če njihovo oko v nobenem primeru ni manjše od 80 milimetrov;

ker so izkušnje pokazale, da uporaba ojačevalnih vreč s tako velikostjo očesa skupaj z mrežami, ki imajo oko manjše od 40 milimetrov, povzroči, da nastanejo mrežni žepi, ki predstavljajo tehnične težave pri odstranjevanju ulova iz vreče, pri čemer se le-ta obrabi in raztrga, ulov pa se poškoduje;

ker bi se z uporabo ojačevalne vreče z manjšim očesom izognili tem težavam, ne da bi imele neugodne posledice za ohranitev staležev rib;

ker je zato treba opredelitve kategorij mrež v členih 5 in 6 Uredbe (EGS) št. 3440/84 spremeniti;

ker so ukrepi iz te uredbe v skladu z mnenjem Upravnega odbora za ribolovne vire,

SPREJELA NASLEDNJO UREDBO:

Člen 1

Uredba (EGS) št. 3440/84 se spremeni, kot sledi:

1. Člen 5(5) se nadomesti z naslednjim:

"5. Prepovedano je uporabljati zgornjo torno zaščito skupaj z ojačevalnimi mrežami, razen pri vlečnih mrežah, pri katerih je oko veliko 60 milimetrov ali manj."

2. Člen 6 se spremeni:

- odstavek 2 se nadomesti z naslednjim besedilom:

"2. Prepovedano je uporabljati več kot eno ojačevalno vrečo, razen če je pritrjena na vlečne mreže, ki imajo oko veliko 60 milimetrov ali manj, pri katerih se lahko uporabljata dve ojačevalni vreči.";

- odstavek 3 se nadomesti z naslednjim besedilom:

"3. Oko je vsaj dvakrat večje od očesa vreče. Če se uporabi druga ojačevalna vreča, je največja velikost očesa 120 milimetrov.";

- odstavek 6 se nadomesti z naslednjim besedilom:

"6. Ojačevalne vreče, pritrjene na vlečne mreže, pri katerih je oko večje od 60 milimetrov, ne segajo več kot dva metra pred zadnje dvižno streme.";

- odstavek 7 se nadomesti z naslednjim besedilom:

"7. Ne glede na odstavek 1 se lahko ojačevalne vreče, ki so manjše od vreče, pritrdijo na mreže, ki imajo oko veliko 60 milimetrov ali manj.".

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 1. aprila 1987

Za Komisijo

António Cardoso E Cunha

Član Komisije

[1] UL L 24, 27.1.1983, str. 1.

[2] UL L 288, 11.10.1986, str. 1.

[3] UL L 376, 31.12.1986, str. 1.

[4] UL L 318, 7.12.1984, str. 23.

--------------------------------------------------
Uredba Sveta (Euratom, ESPJ, EGS) št. 1307/87

z dne 11. maja 1987

o spremembi Uredbe Sveta (ESPJ, EGS, Euratom) št. 300/76 o kategorijah uradnikov, upravičenih do dodatkov za izmensko delo, ter stopnje in pogoji dodeljevanja dodatkov

SVET EVROPSKIH SKUPNOSTI JE

ob upoštevanju Kadrovskih predpisov za uradnike in Pogojev za zaposlitev drugih uslužbencev Evropskih skupnosti, določenih z Uredbo (EGS, Euratom, ESPJ) št. 259/68 [1], kakor je bila nazadnje spremenjena z Uredbo (Euratom, ESPJ, EGS) št. 793/87 [2], in zlasti drugega pododstavka člena 56a Uredbe,

ob upoštevanju predloga Komisije, ki ga je predložila po posvetovanju z Odborom za Kadrovske predpise,

ker morajo biti zmogljivosti za razpošiljanje Uradnega lista Evropskih skupnosti stalno zagotovljene tako, da je lahko razposlan v predpisanih rokih, osebje, zadolženo za distribucijo, pa dela en od petih tednov ponoči, vključno s sobotami, nedeljami in prazniki;

ker je treba Uredbo (ESPJ, EGS, Euratom) št. 300/76 [3], kakor je bila nazadnje spremenjena z Uredbo (EGS, Euratom, ESPJ) št. 3856/86 [4], razširiti tako, da se uporablja tudi za to osebje,

SPREJEL NASLEDNJO UREDBO:

Člen 1

Člen 1(1) Uredbe (ESPJ, EGS, Euratom) št. 300/76 se spremeni:

(1) Del prvega pododstavka, ki je za besedami "teleks službi" in pred alineami, se nadomesti z naslednjim: "ali v službi za razpošiljanje Uradnega lista Evropskih skupnosti, in ki opravlja izmensko delo v smislu člena 56a Kadrovskih predpisov, je upravičen do dodatka za izmensko delo, ki znaša:".

(2) Za prvo alineo se vstavi naslednja alinea:

- "12641 belgijskih frankov, če dela v dveh izmenah, od katerih je ena nočna, vključno s sobotami, nedeljami in prazniki,".

Člen 2

Ta uredba začne veljati dan po objavi v Uradnem listu Evropskih skupnosti.

Uporabljati se začne s prvim dnem v mesecu, ki sledi mesecu, v katerem uredba začne veljati.

Ta uredba je v celoti zavezujoča in se neposredno uporablja v vseh državah članicah.

V Bruslju, 11. maja 1987

Za Svet

Predsednik

M. Eyskens

[1] UL L 56, 4.3.1968, str. 1.

[2] UL L 79, 21.3.1987, str. 1.

[3] UL L 38, 13.2.1976, str. 1.

[4] UL L 359, 19.12.1986, str. 5.

--------------------------------------------------
UREDBA SVETA (EGS) št. 1708/87

z dne 15. junija 1987

o sklenitvi Sporazuma med Evropsko gospodarsko skupnostjo in Republiko Sejšeli o ribolovu od obale Sejšelov

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 43 Pogodbe,

ob upoštevanju Akta o pristopu Španije in Portugalske in zlasti člena 167(3) Akta,

ob upoštevanju predloga Komisije [1],

ob upoštevanju mnenja Evropskega parlamenta,

ker je Sporazum med Republiko Sejšeli in Evropsko gospodarsko skupnostjo o ribolovu od obale Sejšelov, podpisan v Bruslju 23. maja 1985 [2], Republika Sejšeli odpovedala ob koncu prvega triletnega obdobja njegove uporabe;

ker sta v skladu s členom 12 Sporazuma Skupnost in Republika Sejšeli vodili pogajanja, da bi določili potrebne spremembe Sporazuma;

ker je bil kot rezultat teh pogajanj 3. decembra 1986 parafiran nov sporazum; ker je v interesu Skupnosti, da odobri ta sporazum,

SPREJEL NASLEDNJO UREDBO:

Člen 1

Sporazum med Evropsko gospodarsko skupnostjo in Republiko Sejšeli o ribolovu od obale Sejšelov se odobri v imenu Skupnosti.

Besedilo Sporazuma je priloženo tej uredbi.

Člen 2

Predsednik Sveta je pooblaščen, da imenuje osebe, pooblaščene za podpis Sporazuma, da bi zavezali Skupnost [3].

Člen 3

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 15. junija 1987

Za Svet

Predsednik

P. DE KEERSMAEKER

[1] UL C 81, 28.3.1987, str. 7.

[2] UL L 149, 8.6.1985, str. 1.

[3] Generalni sekretariat Sveta bo objavil datum začetka veljavnosti Sporazuma v Uradnem listu Evropskih skupnosti.
Uredba Sveta (EGS) št. 3544/87

z dne 23. novembra 1987

o sklenitvi Sporazuma o spremembah Sporazuma med Evropsko gospodarsko skupnostjo in Vlado Demokratične republike Sao Tome in Principe o ribolovu v obalnih vodah Sao Tomeja in Principa, podpisanega v Bruslju 1. februarja 1984

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 43 Pogodbe,

ob upoštevanju Akta o pristopu Španije in Portugalske in zlasti člena 155(2)(b) Akta,

ob upoštevanju predloga Komisije [1],

ob upoštevanju mnenja Evropskega parlamenta [2],

ker sta Skupnost in Vlada Demokratične republike Sao Tome in Principe v skladu s členom 8 Sporazuma o ribolovu v obalnih vodah Sao Tomeja in Principa, odobrenega z Uredbo (EGS) št. 477/84 [3], vodili pogajanja z namenom, da bi določili spremembe ali dopolnitve Sporazuma ob koncu prvega triletnega obdobja njegove uporabe;

ker je bil po teh pogajanjih 27. maja 1987 parafiran Sporazum o spremembah navedenega sporazuma o ribištvu;

ker skladno s členom 155(2)(b) Akta o pristopu Svet določi postopke tako, da se lahko upoštevajo vsi interesi ali del interesov Kanarskih otokov, kadar sprejema odločitve za vsak primer posebej, zlasti z namenom sklenitve sporazumov o ribištvu s tretjimi državami; ker je v danem primeru treba določiti navedene postopke;

ker je v interesu Skupnosti, da odobri ta sporazum,

SPREJEL NASLEDNJO UREDBO:

Člen 1

Sporazum o spremembah Sporazuma med Evropsko gospodarsko skupnostjo in Vlado Demokratične republike Sao Tome in Principe o ribolovu od obale Sao Tomeja in Principa, podpisan v Bruslju 1. februarja 1984, se odobri v imenu Skupnosti.

Besedilo Sporazuma je priloženo tej uredbi.

Člen 2

Da bi upoštevali interese Kanarskih otokov, se Sporazum iz člena 1 in, kolikor je potrebno za njegovo izvajanje, določbe skupne ribiške politike o ohranjanju in upravljanju ribolovnih virov uporabljajo tudi za plovila, ki plujejo pod zastavo Španije in so trajno registrirana v registrih pristojnih organov na lokalni ravni (registros de base) na Kanarskih otokih, pod pogoji iz opombe 6 priloge I k Uredbi Sveta (EGS) št. 570/86 z dne 24. februarja 1986 o opredelitvi koncepta "proizvodi s poreklom" in načinih upravnega sodelovanja pri trgovini med carinskim ozemljem Skupnosti, Ceuto in Melillo ter Kanarskimi otoki [4].

Člen 3

Predsednik Sveta je pooblaščen, da imenuje osebe, pooblaščene za podpis Sporazuma, da bi zavezali Skupnost.

Člen 4

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 23. novembra 1987

Za Svet

Predsednik

U. Ellemann-jensen

[1] UL C 276, 15.10.1987, str. 8.

[2] UL C 318, 30.11.1987.

[3] UL L 54, 25.2.1984, str. 1.

[4] UL L 56, 1.3.1986, str. 1.

--------------------------------------------------